Komission asetus (EY) N:o 2276/2003, annettu 22 päivänä joulukuuta 2003, tariffikiintiöiden avaamisesta ja kyseisten tariffikiintiöiden puitteissa sovellettavien tullien vahvistamisesta tuotaessa Euroopan yhteisöön tiettyjä Egyptistä peräisin olevia jalostettuja maataloustuotteita



Virallinen lehti nro L 336 , 23/12/2003 s. 0046 - 0067



Komission asetus (EY) N:o 2276/2003, annettu 22 päivänä joulukuuta 2003, tariffikiintiöiden avaamisesta ja kyseisten tariffikiintiöiden puitteissa sovellettavien tullien vahvistamisesta tuotaessa Euroopan yhteisöön tiettyjä Egyptistä peräisin olevia jalostettuja maataloustuotteita EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1), sellaisena kuin se on viimeksi muutettuna asetuksella (EY) N:o 2580/2000(2), ja erityisesti sen 7 artiklan 2 kohdan, sekä katsoo seuraavaa: (1) Odotettaessa, että 25 päivänä kesäkuuta 2001 allekirjoitettu Euroopan yhteisön ja sen jäsenvaltioiden sekä Egyptin Euro-Välimeri-assosiaatiosopimuksen edellyttämä ratifiointiprosessi saadaan päätökseen ja kyseinen sopimus tulee voimaan, Euro-Välimeri-assosiaatiosopimukseen sisältyvien kauppaa koskevien määräysten väliaikaiseksi soveltamiseksi on tehty Egyptin kanssa kirjeenvaihtona sopimus, jäljempänä "sopimus", joka tulee voimaan 1 päivänä tammikuuta 2004. Neuvosto on hyväksynyt kyseisen sopimuksen päätöksellään(3) kauppaa koskevien määräysten väliaikaisesta soveltamisesta sekä Euroopan yhteisön ja sen jäsenvaltioiden ja Egyptin arabitasavallan Euro-Välimeri-assosiaatiosopimuksen liitännäistoimenpiteistä. (2) Sopimuksella korvataan kauppaa koskevat määräykset, jotka on vahvistettu 18 päivänä tammikuuta 1977 allekirjoitetulla Euroopan talousyhteisön ja Egyptin yhteistyösopimuksella(4) sekä Brysselissä 18 päivänä tammikuuta 1977 allekirjoitetulla Euroopan hiili- ja teräsyhteisön jäsenvaltioiden ja Egyptin sopimuksella(5). (3) Kauppaa koskevissa sopimuksen määräyksissä määrätään tiettyjen jalostettujen maataloustuotteiden osalta molemminpuolisten myönnytysten soveltamisesta tuontitullien alalla. (4) Yhteisön myönnytykset koskevat tiettyjen Egyptistä lähtöisin olevien jalostettujen maataloustuotteiden tuontia. Myönnytykset ilmenevät täydellisenä vapautuksena tulleista, vapautuksena arvotullista ja erityistullien alentamisena vuosittaisten tariffikiintiöiden puitteissa. (5) Sopimukseen perustuvat vuosittaiset tariffikiintiöt olisi avattava. Vuosittaisten tariffikiintiöiden puitteissa sovellettavat tullit on laskettava erikseen. Laskenta olisi tehtävä neuvoston asetuksen (EY) N:o 3448/93(6) 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä 25 päivänä heinäkuuta 1996 annetun komission asetuksen (EY) N:o 1460/96 mukaisesti. (6) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93(7) vahvistetaan tariffikiintiöiden hallinnointia koskevat säännöt. Olisi huolehdittava siitä, että tällä asetuksella avattuja tariffikiintiöitä hallinnoidaan kyseisten sääntöjen mukaisesti. (7) Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Liitteessä I lueteltujen Egyptistä lähtöisin olevien tuotteiden vuosittaiset kiintiöt ovat avoimet 1 päivästä tammikuuta 2004 alkaen 31 päivään joulukuuta 2004 saakka sekä seuraavina vuosina 1 päivästä tammikuuta 31 päivään joulukuuta kyseisessä liitteessä mainituin ehdoin. 2 artikla Komissio hallinnoi 1 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a-c artiklan mukaisesti. 3 artikla Tariffikiintiöiden puitteissa 1 päivästä tammikuuta 2004 Egyptistä lähtöisin olevien yhteisön ja Egyptin välistä väliaikaista sopimusta koskevan pöytäkirjan 3 liitteen II taulukon 3 kattamien tavaroiden tuontiin sovellettavat tullit vahvistetaan tämän asetuksen liitteessä I, II ja III. 4 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 2003. Komission puolesta Erkki Liikanen Komission jäsen (1) EYVL L 318, 20.12.1993, s. 18. (2) EYVL L 298, 25.11.2000, s. 15. (3) Päätös tehty 19. joulukuuta 2003 (ei vielä julkaistu virallisessa lehdessä). (4) EYVL L 266, 27.9.1978, s. 2. (5) EYVL L 316, 12.12.1979, s. 2. (6) EYVL L 187, 26.7.1996, s. 18. (7) EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 1334/2002 (EUVL L 187, 26.7.2003, s. 16). LIITE I Egyptistä lähtöisin olevien tuotteiden tuonnissa vuonna 2004 ja seuraavina vuosina sovellettavat tariffikiintiöt sekä vuosittaisten tariffikiintiöiden puitteissa 1 päivästä tammikuuta 2004 tiettyjä Egyptistä lähtöisin olevia asetuksessa (EY) N:o 3448/93 tarkoitettuja tavaroita yhteisöön tuotaessa sovellettavat tullit >TAULUKON PAIKKA> LIITE II Lisäkoodit ja alennetut maatalouden maksuosat >TAULUKON PAIKKA> LIITE III Alennetut lisätullit sokerille (AD S/Z R) ja jauhoille (AD F/M R) >TAULUKON PAIKKA> >TAULUKON PAIKKA>